Rossiya Federatsiyasi prezidenti Vladimir Putin Bloomberg agentligiga bergan intervyusida ma’lum qildiki, Rossiya va AQSh Suriyadagi vaziyat masalasida kelishib olishga yaqin turibdi. "Biz to‘g‘ri yo‘nalishda ketmoqdamiz. Tez orada bu masalada kelishuv amalga oshishini istisno etmayman", degan u. Bundan oldinroq Putin ushbu agentlikka bergan intervyusida G20 tashqi siyosatga aralashmagani ma’qulligini aytib o‘tgandi. Putinning so‘zlariga ko‘ra, Suriyadagi vaziyatni muhokama qilish uchun boshqa maydonlar ham bor, masalan BMT. Shuningdek u Rossiya AQShning istalgan prezidenti bilan ishlashga tayyorligini bildirgan.